Land Rover Defender jeppinn er í aðalhlutverki í nýju myndbandi sem var frumsýnt á dögunum , en þar eru áhættuleikarar úr nýju James Bond kvikmyndinni , No Time to Die , undir stýri , og láta jeppann finna allverulega fyrir því . Bíllinn leikur stórt hlutverk í myndinni . Bílaleikur . Í myndbandinu fáum við að fylgjast með áhættuökuþórnum Jess Hawkins þjösnast á jeppanum , í undirbúningi fyrir tökur á lykilatriðum í kvikmyndinni . Hönnunarteymi Land Rover vann náið með tæknibrellumeistara myndarinnar , Chris Corbould , við útfærslu bílaatriðanna . Bond bíllinn er byggður á Defender X gerðinni , í litnum Santorini Black , og bílarnir voru þeir fyrstu af 2020 árgerðinni til að vera smíðaðir í nýju Land Rover verksmiðjunum í Nitra í Slóvakíu , eins og fram kemur í grein á vef The National . Jaguar Land Rover fyrirtækið hefur lengi átt í góðu samstarfi við EON framleiðslufyrirtækið sem framleiðir Bond kvikmyndirnar . Samstarfið hófst árið 1983 þegar Ranger Rover Convertible kom fram í James Bond kvikmyndinni Octopussy . No Time to Die kemur í bíó hér á landi og annars staðar í heiminum 8. apríl 2020 . Kíktu á meðferðina á Land Rover bílunum hér fyrir neðan :